লরি চালককে মারধর, পাল্টা সিভিক ভলেন্টিয়ারকে জুতোপেটা চালকের!

ওয়েব ডেস্ক : লরি চালককে গ্রেফতারের অভিযোগ উঠল এক সিভিক ভলান্টিয়ারের ( Civic Volunteer) বিরুদ্ধে। এর পাল্টা পুলিশের সামনেই সিভিক ভলেন্টিয়ারকে ওই লরিচালক জুতোপেটা করেন বলে অভিযোগ উঠল। সেই ঘটনার ভিডিয়ো ইতিমধ্যে ভাইরাল হয়েছে সমাজমাধ্যমে (ভিডিয়োর সত্যতা যাচাই করেনি কলকাতা টিভি)।

সূত্রের খবর, এক সিভিক ভলেন্টিয়ারের ( Civic Volunteer) বিরুদ্ধে লরির চালকের কাছ থেকে টাকা চাওয়ার অভিযোগ উঠেছিল। আর টাকা না দেওয়ায় ওই লরির চালকে মেরে মাথা ফাটিয়ে দেওয়ার অভিযোগ ওঠে পূর্ব বর্ধমানের (East Burdwan) বুদবুদ থানার এক সিভিক ভলেন্টিয়ারের বিরুদ্ধে। ঘটনাকে কেন্দ্র করে মঙ্গলবার বিকেলে উত্তেজনা ছড়ায় বুদবুদ বাইপাসে।

আরও খবর : ফের নিম্নচাপের ভ্রুকুটি! ভারী বৃষ্টির সম্ভাবনা দক্ষিণবঙ্গে

স্থানীয় সূত্রে জানা গিয়েছে, বুদবুদ থানার এক সিভিক ভলেন্টিয়ার ( Civic Volunteer) বুদবুদ বাইপাসের ১৯ নম্বর জাতীয় সড়কে কলকাতা গামী রাস্তায় নো এন্ট্রি চলার সময় এক লরি চালকের কাছে টাকা চায়। টাকা না দেওয়ায় ওই লরি চালককে মেরে মাথা ফাটিয়ে দেয় সিভিক ভলেন্টিয়ার। এরপরই আহত লরি চালক পায়ের জুতো খুলে ওই সিভিক ভলেন্টিয়ার কে জুতোপেটা করেন বলে অভিযোগ। অন্যান্য লরি চালকরাও গাড়ি দাঁড় করিয়ে ছুটে আসেন।

গোটা ঘটনা পুলিশের সামনে ঘটলেও পুলিশ নীরব দর্শকের ভূমিকায় ছিল বলে অভিযোগ। ঘটনার জেরে জাতীয় সড়কে যান চলাচল বন্ধ হয়ে পড়ে। সেই সময় রাস্তায় পথ চলতি জনৈক বেশ কিছু মানুষ ঘটনার মুহূর্ত ক্যামেরাবন্দি করেন। পরে তা সমাজের মাধ্যমে ছড়িয়ে দিতেই ভাইরাল হয় সেই ভিডিয়ো। আর ভিডিও প্রকাশ্যে আসতেই তীব্র নিন্দা ঝড় উঠেছে বিভিন্ন মহলে।